PMIndiaData/PMIndiaSum huggingface dataset:
ভিয়েতনামের প্রতিরক্ষা মন্ত্রী জেনারেল এনগো জুয়ানলিচ প্রধানমন্ত্রীর সঙ্গে সাক্ষাৎ করলেন

ভিয়েতনামেরপ্রতিরক্ষা মন্ত্রী জেনারেল এনগো জুয়ান লিচ প্রধানমন্ত্রী শ্রী নরেন্দ্র মোদীরসঙ্গে আজ সাক্ষাৎ করেন। প্রধানমন্ত্রীগত সেপ্টেম্বর মাসে তাঁর ভিয়েতনাম সফরের কথা উল্লেখ করেন, যে সময়ে দু’দেশেরসম্পর্ক একটি পূর্ণাঙ্গ কৌশলগত অংশীদারিত্বের পর্যায়ে উন্নীত হয়। ভিয়েতনাম ভারতের‘অ্যাক্ট ইস্ট’ নীতির এক প্রধান স্তম্ভ বলেও তিনি উল্লেখ করেন। জেনারেল লিচপ্রধানমন্ত্রীকে দ্বিপাক্ষিক প্রতিরক্ষা সহযোগিতার বিকাশ সম্পর্কে অবহিত করেন।প্রধানমন্ত্রী বলেন, ভারত ও ভিয়েতনামের মধ্যে দীর্ঘমেয়াদি এবং প্রতিরক্ষা ক্ষেত্রেপারস্পরিক সহযোগিতামূলক সম্পর্ক রয়েছে। এই সম্পর্ককে আরও জোরদার করতে ভারতেরসিদ্ধান্তের কথাও তিনি পুনর্বার জানান। প্রধানমন্ত্রীবলেন, ভারত ও ভিয়েতনামের মধ্যে সর্বক্ষেত্রে ঘনিষ্ঠ সহযোগিতা, এতদঅঞ্চলেরস্থিতিশীলতা, নিরাপত্তা ও সমৃদ্ধি বাড়াতে সাহায্য করবে।
প্রধানমন্ত্রী জাকার্তায় ভারতীয় জনগোষ্ঠীর উদ্দেশে ভাষণ দিয়েছেন

প্রধানমন্ত্রী শ্রী নরেন্দ্র মোদী আজ ইন্দোনেশিয়ার জাকার্তায় সেদেশে বসবাসকারী ভারতীয়দের উদ্দেশে ভাষণ দেন। তিনি ভারত ও ইন্দোনেশিয়ার মধ্যে বিশেষ সম্পর্কের কথা তুলে ধরেন এবং গত বছর নতুন দিল্লিতে সাধারনতন্ত্র দিবসের অনুষ্ঠানে ইন্দোনেশিয়া সহ ১০টি আশিয়ানভুক্ত রাষ্ট্রের নেতৃবৃন্দের উপস্হিতির কথা স্মরণ করেন। তিনি বলেন, ১৯৫০ সালে, ইন্দোনেশিয়ার রাষ্ট্রপতি যে নতুন দিল্লিতে সাধারণতন্ত্র দিবসের শোভাযাত্রায় প্রধান অতিথি ছিলেন, তা কোনও সমাপতনের ঘটনা ছিল না। প্রধানমন্ত্রী বলেন, ইন্দোনেশিয়ায় ভারতীয় বংশোদ্ভুত মানুষেরা এদেশে গর্বিত নাগরিক। কিন্তু তাঁরা তাঁদের ভারতীয় পরিচয়ের শিকড়ের সঙ্গে যুক্ত থাকতে আগ্রহী। প্রধানমন্ত্রী বলেন, গত চার বছরে ভারতে এক অভূতপূর্ব রূপান্তর দেখা গেছে। এই প্রসঙ্গে নরেন্দ্র মোদী প্রত্যক্ষ বৈদেশিক বিনিয়োগ, ভারতীয় অর্থনীতির বিকাশ সহজে ব্যবসার সুযোগ এবং ভারতীয় অর্থনীতির প্রতিযোগিতামূলক পরিস্হিতির কথা তুলে ধরেন। তিনি বলেন, উভয় দেশই তাদের গণতান্ত্রিক ও বহুত্ববাদের ঐতিহ্য নিয়ে গর্বিত। তিনি বালি-যাত্রা’র এবং উদাহরণ দিয়ে বলেন, দু দেশের মধ্যে রান্নাবান্না ও খাদ্যাভ্যাস এবং ভাষার মধ্যে এক ধরনের মিল রয়েছে, যা দুই দেশের মধ্যে ঘনিষ্ঠ সাংস্কৃতিক ঐক্যের কথা তুলে ধরে। তিনি বলেন, আজ একটু আগে তিনি এবং প্রেসিডেন্ট উইডোডো যৌথভাবে একটি ঘড়ি উৎসবের উদ্বোধন করেছেন। এই উৎসবের অন্যতম প্রধান সুর ছিল রামায়ন ও মহাভারতের ঘটনাগুলি। ভারতের উন্নয়নের প্রসঙ্গে তিনি বলেন, সরকার উন্নয়ন বান্ধব ও দুর্নীতিমুক্ত ব্যবস্হা সৃষ্টি করার উদ্যোগ নিয়েছে। প্রধানমন্ত্রী বলেন, ‘ব্যবসা করার সুবিধা’ থেকে ভারতে বর্তমানে ‘বসবাসের সুবিধা’র ওপর জোর দেওয়া হচ্ছে। আমাদের সমস্ত কর্মপ্রক্রিয়া স্বচ্ছ এবং সংবেদনশীল বলে তিনি মন্তব্য করেন। পরিকাঠামো উন্নয়নের বেশ কয়েকটি ক্ষেত্রে বেশকিছু নাটকীয় ঘটনার কথা তিনি তুলে ধরেন। ভারতের গতিশীল স্টার্ট-আপ ব্যবস্হা এবং আন্তর্জাতিক সৌর জোটের কথাও প্রধানমন্ত্রী বলেন। শ্রী মোদী বলেন, দুর্গতদের সহায়তা করার ক্ষেত্রে ভারত এবং ইন্দোনেশিয়া উভয়য়েই এক সংবেদনশীল দৃষ্টিভঙ্গি নিয়ে চলেন। তিনি বলেন, ভারত কোনদিন কোন ব্যক্তির পাসপোর্টের রঙ দেখতে চাইনা এবং যেসব ব্যক্তির সহায়তা প্রয়োজন তাদের সাহায্য দিয়ে থাকে। তিনি বলেন, ভারত এবং ইন্দোনেশিয়ার নামের উচ্চারনেই যে কেবলমাত্র ছন্দ রয়েছে তাই নয়, উভয় দেশ সংস্কৃতি, ঐতিহ্য এবং গণতান্ত্রিক মূল্যবোধের বিষয়েও এক অভিন্ন ছন্দের অংশিদার। প্রধানমন্ত্রী ভারতীয় বংশোদ্ভুতদের ভারত সফরে আসার এবং নিজের চোখে পরিবর্তন প্রতক্ষ্য করার আমন্ত্রণ জানান। /…
কেন্দ্রীয় মন্ত্রিসভা লেহ্‌-তে ন্যাশনাল ইন্সটিটিউট অফ সোয়া-রিগপা স্থাপনের প্রস্তাব অনুমোদন করল

কেন্দ্রীয় আয়ুষ মন্ত্রকের অধীন একটি স্বশাসিত প্রতিষ্ঠান হিসাবে লাদাখের লেহ্‌-তে ন্যাশনাল ইন্সটিটিউট অফ সোয়া-রিগপা বা এনআইএসআর স্থাপনের প্রস্তাবটি প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে মঞ্জুর হয়েছে। বৈঠকে আরও সিদ্ধান্ত হয়েছে যে, এই প্রতিষ্ঠান নির্মাণ কাজের সময় থেকে সমস্ত রূপায়ণ প্রক্রিয়া দেখভালের জন্য কেন্দ্রীয় বেতন প্রদানক্রম ১৪ অনুযায়ী একটি নির্দেশক পদ তৈরিতেও অনুমতি মিলেছে। লাদাখের স্থানীয় সংস্কৃতির আরও প্রসারে এবং সদ্য গঠিত লাদাখ কেন্দ্রশাসিত অঞ্চলের সার্বিক উন্নয়নের বিষয়টিকে বিবেচনায় রেখে কেন্দ্রীয় সরকার লাদাখ অঞ্চলের স্থানীয় সোয়া-রিগপা চিকিৎসা পদ্ধতির গুণগত মানোন্নয়নে এই প্রতিষ্ঠান স্থাপনের সিদ্ধান্ত নিয়েছে। প্রতিষ্ঠান নির্মাণে খরচ ধরা হয়েছে ৪৭ কোটি ২৫ লক্ষ টাকা। ভারতে হিমালয় সংলগ্ন অঞ্চলে চিরাচরিত সোয়া-রিগপা চিকিৎসা পদ্ধতি অত্যন্ত জনপ্রিয়। এমনকি, এই ধরনের চিকিৎসা পদ্ধতি সিকিম, অরুণাচল প্রদেশ, হিমাচল প্রদেশ এবং পশ্চিমবঙ্গের দার্জিলিং – এ দীর্ঘদিন চলে আসছে। বর্তমানে এই চিকিৎসা পদ্ধতি সারা দেশে ছড়িয়ে পড়েছে। লেহ্‌-তে এও ধরনের প্রতিষ্ঠান স্থাপনে মন্ত্রিসভার আজকের সিদ্ধান্তের ফলে লাদাখে, বিশেষ করে ভারতীয় উপমহাদেশে চিরাচরিত সোয়া-রিগপা চিকিৎসা পদ্ধতির পুনরুজ্জীবন ঘটবে। এছাড়াও, এই প্রতিষ্ঠানটি ভারতের পাশাপাশি, অন্যান্য দেশের ছাত্রছাত্রীদের চিরাচরিত সোয়া-রিগপা চিকিৎসা পদ্ধতি নিয়ে পঠন-পাঠন ও গবেষণার সুযোগ করে দেবে।
জাপানের প্রধানমন্ত্রীর সঙ্গে প্রধানমন্ত্রীর বৈঠক

নয়াদিল্লি, ২৭ সেপ্টেম্বর, ২০২২ জাপানের প্রধানমন্ত্রী শ্রী ফুমিও কিশিদার সঙ্গে প্রধানমন্ত্রী শ্রী নরেন্দ্র মোদী দ্বিপাক্ষিক বৈঠক করেছেন। সেদেশের প্রাক্তন প্রধানমন্ত্রী শিনজো আবের প্রয়াণে প্রধানমন্ত্রী গভীর শোক প্রকাশ করেন এবং প্রাক্তন প্রধানমন্ত্রী আবের ভারত – প্রশান্ত মহাসাগরীয় অঞ্চলে অবাধ ও উন্মুক্ত বাণিজ্যিক দৃষ্টিভঙ্গী রূপায়ণ এবং ভারত – জাপান সহযোগিতাকে সুদৃঢ় করার কথা স্মরণ করেন। উভয় নেতার মধ্যে ভারত – জাপান দ্বিপাক্ষিক সহযোগিতাকে আরও সুদৃঢ় করতে গঠনমূলক আলোচনা হয়েছে। আঞ্চলিক ও আন্তর্জাতিক বিভিন্ন বিষয় নিয়েও তাঁদের মধ্যে আলোচনা হয়। ভারত – জাপান বিশেষ কৌশলগত ও বিশ্ব সহযোগিতাকে আরও মজবুত করতে উভয় নেতাই পুনরায় সংকল্প ব্যক্ত করেন। এছাড়াও, এই অঞ্চলে আন্তর্জাতিক গোষ্ঠী ও প্রতিষ্ঠানগুলির সঙ্গে একযোগে কাজ করার ব্যাপারেও তাঁরা অঙ্গীকার ব্যক্ত করেন।
রাজ্যসভার বিদায়ী সাংসদদের ভূমিকা ও অবদানের সপ্রশংসউল্লেখ করলেন প্রধানমন্ত্রী

রাজ্যসভার যে সমস্ত সাংসদ অবসর গ্রহণ করতে চলেছেন, তাঁদের ভূমিকা ও অবদানেরবিশেষ প্রশংসা করলেন প্রধানমন্ত্রী শ্রী নরেন্দ্র মোদী। বিদায়ী সাংসদদের ভবিষ্যৎজীবন যাতে ভালোভাবেই অতিবাহিত হয়, সেজন্য শুভ কামনাও জানান তিনি। আজ রাজ্যসভায় এ প্রসঙ্গে বক্তব্য রাখতে গিয়ে শ্রী মোদী বলেন যে, সাংসদহিসাবে অবসর গ্রহণের পরও তাঁরা যে সমাজ সেবার ক্ষেত্রে এক বৃহত্তর এবং শক্তিশালীভূমিকা পালন করবেন এ বিষয়ে তিনি নিশ্চিত। সাংসদ থাকাকালীন তাঁরা সকলেই যথেষ্টগুরুত্বের সঙ্গেই কাজ করেছেন এবং নিজের নিজের চিন্তাভাবনা অনুযায়ী বিশেষ অবদানেরস্বাক্ষরও রেখেছেন। জাতির উজ্জ্বলতর ভবিষ্যতের লক্ষ্যে রাজ্যসভার বিদায়ী সাংসদরাযে তাঁদের সাধ্য মতো চেষ্টা করেছেন – একথারও উল্লেখ করেন প্রধানমন্ত্রী। তিনিবলেন, বিদায়ী সাংসদদের অবদানের কথা দেশ কখনই বিস্মৃত হবে না। শ্রী মোদী বলেন, রাজ্যসভা হ’ল সংসদের উচ্চতর কক্ষ। এখানে প্রবীণ ও অভিজ্ঞসদস্যরা এক বিশেষ তাৎপর্যপূর্ণ ভূমিকা পালন করে থাকেন, যা কিনা নীতি প্রণয়নেরক্ষেত্রে খুবই গুরুত্বপূর্ণ। বহু বিদায়ী সাংসদ এবং তাঁদের অবদানের কথা এদিন বিশেষভাবে তুলে ধরেনপ্রধানমন্ত্রী। একই সঙ্গে প্রধানমন্ত্রী বলেন যে, তিন তালাক বিষয়টি সম্পর্কে সিদ্ধান্তগ্রহণের সময়ে বিদায়ী সদস্যরা সাংসদ হিসাবে আর ভূমিকা পালন করতে পারবেন না, এটাখুবই দুর্ভাগ্যজনক। রাজ্যসভার বিদায়ী সদস্যদের আশ্বাস দিয়ে প্রধানমন্ত্রী বলেন যে, সংসদ এবংতাঁর নিজের দপ্তরের দ্বার তাঁদের জন্য সর্বদাই উন্মুক্ত থাকবে। বর্তমানের বহুগুরুত্বপূর্ণ বিষয়ে চিন্তাভাবনা বিনিময়েরজন্য বিদায়ী সাংসদদের কাছে আর্জি জানান প্রধানমন্ত্রী।
প্রধানমন্ত্রী কাতারের আমীর-এর সঙ্গে কথা বললেন

প্রধানমন্ত্রী শ্রী নরেন্দ্র মোদী কাতার-এর আমীর শেখ তামিম বিন হামাদ আল থানির সঙ্গে সোমবার এক বৈঠকে মিলিত হন। কাতারের আমীর নয়াদিল্লিতে প্রধানমন্ত্রীর সঙ্গে সাক্ষাৎ করেন এবং তাঁকে কাতার সফরের আমন্ত্রণ জানান। কাতারের আমীর-এর গত মার্চের ভারত সফরের উল্লেখ করে শ্রী মোদী বলেন, ঐ সফর দু’দেশের সম্পর্কে নতুন গতি সঞ্চার করেছে। ভারত কাতারের সঙ্গে সম্পর্ককে বিশেষ গুরুত্ব দিয়ে থাকে বলে জানিয়ে প্রধানমন্ত্রী কাতারে বসবাসকারী ভারতীয়দের নিরাপত্তা ও তাদের স্বার্থরক্ষায় আমীরের গৃহীত ব্যবস্থাগুলির প্রশংসা করেন। বাণিজ্য, বিনিয়োগ, নিরাপত্তা, প্রতিরক্ষা, সংস্কৃতি এবং মানুষে মানুষে যোগাযোগ প্রভৃতি ক্ষেত্রে দ্বিপাক্ষিক সহযোগিতা বাড়ানোর সম্পর্কেও উভয় নেতার মধ্যে আলোচনা হয়। ভারতের অর্থনৈতিক বিকাশের অংশিদার হতে কাতারের আগ্রহের কথা সেদেশের আমীর পুনরায় ব্যক্ত করেন। আঞ্চলিক শান্তি ও স্থিতিশীলতা বজায় রাখার ক্ষেত্রে কাতারের ভূমিকার ভূয়সী প্রশংসা করেন প্রধানমন্ত্রী। তিনি কাতার সফরের আমন্ত্রণও গ্রহণ করেন।
জাতীয় যুদ্ধ স্মারক ও সংগ্রহশালা গড়ে তোলা সম্পর্কে কেন্দ্রীয় মন্ত্রিসভার সিদ্ধান্ত ও আলোচনা

জাতীয় যুদ্ধ স্মারক সংগ্রহশালা গড়ে তোলার পক্ষে প্রিন্সেস পার্ক কমপ্লেক্সটি যে উপযুক্ত স্হান সে সম্পর্কে কেন্দ্রীয় মন্ত্রিসভার সদস্যদের আজ বিশদভাবে অবহিত করা হয়। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকের আলোচ্যসূচীতে এই প্রসঙ্গটি বিস্তারিতভাবে আলোচনা করা হয়। গতবছর অক্টোবর মাসে অনুষ্ঠিত কেন্দ্রীয় মন্ত্রিসভার বৈঠকে জাতীয় যুদ্ধ স্মারক গড়ে তোলার জন্য ইন্ডিয়া গেটের ‘সি’ হেক্সাগনকে চিন্হিত করা হয়। এসম্পর্কিত একটি প্রস্তাব ওই সময় অনুমোদও লাভ করে কেন্দ্রীয় মন্ত্রিসভার।
নয়াদিল্লিতে বাণিজ্য ভবনের শিল্যান্যাস অনুষ্ঠানে প্রধানমন্ত্রী

নয়াদিল্লিতে কেন্দ্রীয় বাণিজ্য মন্ত্রকের একটি নতুন অফিস কমপ্লেক্স বাণিজ্য ভবন-এর আজ শিল্যান্যাস করেন প্রধানমন্ত্রী শ্রী নরেন্দ্র মোদী। নির্দিষ্ট সময়ের মধ্যেই ভবনটির নির্মাণকাজ সম্পূর্ণ হবে বলে আশা প্রকাশ করেন তিনি। শ্রী মোদী বিশেষ আস্হা প্রকাশ করে বলেন যে রাজধানীর বহু গুরুত্বপূর্ণ ভবন নির্মাণ প্রকল্প সম্পূর্ণ করার ক্ষেত্রে দীর্ঘসূত্রিতার এখন অবসান ঘটছে বলেই তিনি মনে করেন। প্রসঙ্গত ডঃ আম্বেদকর আন্তর্জাতিক কেন্দ্র, ডঃ আম্বেদকর জাতীয় স্মারক, প্রবাসী ভারতীয় কেন্দ্র এবং কেন্দ্রীয় তথ্য কমিশনের নতুন কার্যালয় নির্মাণ প্রকল্পগুলির কথা উল্লেখ করেন তিনি। প্রধানমন্ত্রী বলেন, সরকারের বিভিন্ন দপ্তরের কাজকর্ম বিলম্বিত করার যে প্রবণতা দেখা যেত তা কাটিয়ে ওঠার ফলে বিভিন্ন প্রকল্পের নির্মাণে এখন গতিসঞ্চার ঘটেছে। নতুন বাণিজ্য ভবনটি দেশের বাণিজ্য ক্ষেত্রের অলসতা ও টালবাহানা বন্ধ করতে এক গুরুত্বপূর্ণ ভূমিকা পালন করবে বলে তাঁর ধারণা। দেশের বিশাল জনগোষ্ঠীর কথা উল্লেখ করে প্রধানমন্ত্রী বলেন, যে যুব সমাজের আশা-আকাঙ্খা পূরণে সম্মিলিত দায়িত্ব রয়েছে আমাদের সকলেরই। ডিজিটাল প্রযুক্তি প্রসঙ্গে শ্রী মোদী বলেন, যে জমিটিতে বর্তমানে বাণিজ্য ভবন নির্মিত হচ্ছে সেটি আগে কেন্দ্রীয় সরবরাহ দপ্তরের আওতায় ছিল। বর্তমানে বৈদ্যুতিন বিপণন মঞ্চ গঠিত হওয়ার ফলে খুব অল্প সময়ের মধ্যেই ৮৭০০ কোটি টাকার লেনদেন সম্ভব হয়েছে। এই মঞ্চটির সম্প্রসারণে উদ্যোগী হওয়ার জন্য প্রধানমন্ত্রী পরামর্শ দেন কেন্দ্রীয় বাণিজ্য দপ্তরকে। তিনি বলেন, দেশের ক্ষুদ্র, মাঝারি এবং অতিক্ষুদ্র শিল্পক্ষেত্রে বৈদ্যুতিন বিপণন মঞ্চের সুফলগুলি পৌঁছে দেওয়া প্রয়োজন। পণ্য ও পরিষেবা কর অর্থাৎ জিএসটি-র কথা উল্লেখ করে শ্রী মোদী বলেন, এক জনমুখী পরিবেশবান্ধব এবং বিনিয়োগ অনুকূল পরিবেশ গড়ে তুলতে কেন্দ্রীয় সরকার নিরন্তর প্রচেষ্টা চালিয়ে যাচ্ছে। বৃহদায়তন অর্থনীতি প্রসঙ্গে বক্তব্য রাখতে গিয়ে প্রধানমন্ত্রী বলেন, বিশ্ব অর্থনীতিতে ভারত বর্তমানে এক গুরুত্বপূর্ণ ভূমিকা পালন করে চলেছে। আন্তর্জাতিক ক্ষেত্রে অর্থনীতি ও প্রযুক্তির দিক থেকে শীর্ষস্হানীয় ৫টি দেশের মধ্যে ভারত নিজের স্হান করে নিয়েছে। বাণিজ্যিক কাজকর্মকে সহজতর করে তোলার মত বিষয়গুলি জীবনযাত্রাকে সহজতর করে তোলার সঙ্গে নানাভাবে সম্পর্কিত বলে মন্তব্য করেন তিনি। রপ্তানি বাণিজ্যের প্রসারের ওপরেও জোর দেন প্রধানমন্ত্রী। তিনি বলেন, রাজ্যগুলিকেও এ বিষয়ে সক্রিয় সহযোগীর ভূমিকা পালন করতে হবে। আর্ন্তজাতিক রপ্তানির ক্ষেত্রে ভারতের অংশীদারিত্বের মাত্রা যাতে বর্তমানের ১.৬ শতাংশ থেকে অন্তত ৩.৪ শতাংশে উন্নীত করা যায়, তা নিশ্চিত করতে কেন্দ্রীয় বাণিজ্য মন্ত্রককে সংকল্পবদ্ধ হওয়ার আহ্বান জানান তিনি। একইসঙ্গে দেশের অভ্যন্তরীণ উৎপাদনের মাত্রা বৃদ্ধি করে আমদানি প্রবণতা কমিয়ে আনতে হবে। এই প্রসঙ্গে বৈদ্যুতিন সাজ-সরঞ্জাম উৎপাদনের দৃষ্টান্ত তুলে ধরেন তিনি। শ্রী মোদী বলেন, কেন্দ্রীয় সরকার দেশের উৎপাদন ও নির্মাণ শিল্পকে উৎসাহিত করতে বেশকিছু গুরুত্বপূর্ণ পদক্ষেপ গ্রহণ করেছে। /…
প্রধানমন্ত্রী ৭ই সেপ্টেম্বর মুম্বাই ও ঔরঙ্গাবাদ সফর করবেন

প্রধানমন্ত্রী শ্রী নরেন্দ্র মোদী আগামীকাল শনিবার (০৭ই সেপ্টেম্বর) মহারাষ্ট্রের মুম্বাই ও ঔরঙ্গাবাদ সফর করবেন। মুম্বাইয়ে প্রধানমন্ত্রী তিনটি মেট্রো লাইনের শিলান্যাস করবেন। নতুন এই তিনটি লাইনের ফলে মুম্বাইয়ের মেট্রো নেটওয়ার্কে পরিষেবা আরও ৪২ কিলোমিটার দীর্ঘায়িত হবে। মেট্রোর নতুন এই তিনটি করিডর হ’ল – ৯.২ কিলোমিটার দীর্ঘ গাইমুখ থেকে শিবাজীচক (মীরা রোড) মেট্রো – ১০ করিডর, ১২.৭ কিলোমিটার দীর্ঘ ওয়াডলা থেকে ছত্রপতি শিবাজী মহারাজ টার্মিনাস মেট্রো – ১১ করিডর এবং ২০.৭ কিলোমিটার দীর্ঘ কল্যাণ থেকে তালোজা মেট্রো – ১২ করিডর। প্রধানমন্ত্রী মুম্বাইয়ে এক অত্যাধুনিক মেট্রো ভবনের শিলান্যাস করবেন। ৩২তল বিশিষ্ট এই মেট্রো ভবন থেকে ৩৪০ কিলোমিটার দীর্ঘ ১৪টি মেট্রো লাইনে ট্রেন পরিষেবা নিয়ন্ত্রণ করা হবে। প্রধানমন্ত্রী কান্দিভালি ইস্টে বান্ডোংরি মেট্রো স্টেশনের উদ্বোধন করবেন। মেক ইন ইন্ডিয়া কর্মসূচির আওতায় নির্মিত অত্যাধুনিক মানের প্রথম মেট্রো কামরাটির উদ্বোধন করবেন। এছাড়াও, তিনি মহামুম্বাই মেট্রোর ব্র্যান্ড ভিশন ডক্যুমেন্ট আনুষ্ঠানিক প্রকাশ করবেন। ঔরঙ্গাবাদে প্রধানমন্ত্রী মহারাষ্ট্র রাজ্য গ্রামীণ জীবন জীবিকা মিশন আয়োজিত স্বনির্ভর গোষ্ঠীগুলির আর্থিক দিক থেকে সাবলম্বী মহিলাদের নিয়ে মহিলা সক্ষম মেলায় ভাষণ দেবেন। এরপর, প্রধানমন্ত্রী ঔরঙ্গাবাদ বাণিজ্যিক ও প্রশাসনিক ভবনের উদ্বোধন এবং ঔরঙ্গাবাদ শহরে দিল্লি – মুম্বাই শিল্প করিডর জাতির উদ্দেশে উৎসর্গ করবেন। দিল্লি – মুম্বাই শিল্প করিডর দেশের প্রথম শিল্প করিডর। ভারত সরকার এই ধরনের করিডর নির্মাণের কথা আগেই ঘোষণা করেছিল। করিডর নির্মাণের কাজ সম্পূর্ণ হলে এখানে প্রায় ১ লক্ষ কোটি টাকার বিনিয়োগ আসবে এবং কম-বেশি ১০ লক্ষ মানুষের কর্মসংস্থানের সুযোগ সৃষ্টি হবে। এই করিডর প্রকল্পটিকে ঔরঙ্গাবাদ শিল্প শহর হিসাবে গণ্য করা হচ্ছে।
তেল ও গ্যাস উৎপাদন বৃদ্ধিতে রাষ্ট্রায়ত্ততেল সংস্থাগুলিকে ‘পারচেজ প্রেফারেন্স’ নীতির আওতায় নিয়ে আসার সিদ্ধান্ত   কেন্দ্রীয় মন্ত্রিসভার

কেন্দ্রীয় পেট্রোলিয়াম ও প্রাকৃতিক গ্যাস মন্ত্রকের নিয়ন্ত্রণাধীনসংস্থাগুলিতে ‘পারচেজ প্রেফারেন্স’ সম্পর্কিত নীতি রূপায়ণের সিদ্ধান্ত নিলকেন্দ্রীয় মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত কেন্দ্রীয় মন্ত্রিসভার বৈঠকে এই মর্মে একটি প্রস্তাবে অনুমোদনদানেরসিদ্ধান্ত নেওয়া হয়। মন্ত্রিসভার গৃহীত সিদ্ধান্ত অনুযায়ী, নীতিটি কার্যকর থাকবে পাঁচ বছরেরজন্য। নীতি রূপায়ণের কাজ দেখভালের জন্য গঠন করা হবে একটি স্টিয়ারিং কমিটিও। কমিটিরকাজ হবে নীতি রূপায়ণ সম্পর্কিত কাজকর্মের বার্ষিক পর্যালোচনা ও মূল্যায়ন। এরভিত্তিতে নীতি রূপায়ণের কাজ একটি বছর থেকে আরেকটি বছরে চালিয়ে নিয়ে যাওয়ারব্যাপারে সুপারিশ করবে স্টিয়ারিং কমিটি। এই নীতি রূপায়ণের ফলে পণ্য সরবরাহকারী ও পরিষেবা প্রদানকারী সংস্থাগুলি‘মেক ইন ইন্ডিয়া’ কর্মসূচি রূপায়ণের কাজ আরও এগিয়ে নিয়ে যেতে উৎসাহিত হবে বলেসরকারের ধারণা। দেশে পণ্য ও পরিষেবায় মূল্য সংযোজনের কাজও এর ফলে সহজতর হয়ে উঠবে। প্রসঙ্গত উল্লেখ্য, জাতি গঠনের কাজে এক নতুন উদ্যোগ গ্রহণের লক্ষ্যে এবংভারতকে বিশ্বের একটি বিশিষ্ট নির্মাণ ও উৎপাদন কেন্দ্র রূপে তুলে ধরতেপ্রধানমন্ত্রী ‘মেক ইন ইন্ডিয়া’ কর্মসূচির কথা ঘোষণা করেন ২০১৪-র সেপ্টেম্বরে। এরআওতায়, পণ্য ও পরিষেবা ক্ষেত্রে বিশেষ উৎসাহদানের সিদ্ধান্ত গ্রহণ করা হয়। উৎপাদকও পরিষেবা প্রদানকারীদের জন্য ‘পারচেজ প্রেফারেন্স’ সংক্রান্ত একটি নীতি রূপায়ণেরমাধ্যমে তেল ও গ্যাস প্রকল্পের কাজ আরও বেশি করে চালিয়ে নিয়ে যাওয়ার সিদ্ধান্তগ্রহণ করা হয়। /
রাষ্ট্রসঙ্ঘের সাধারণসভার ৭৪তম অধিবেশনের ফাঁকে এস্টোনিয়ার রাষ্ট্রপতির সঙ্গে প্রধানমন্ত্রীর সাক্ষাৎ

রাষ্ট্রসংঘের সাধারণ সভার ৭৪তম অধিবেশনের ফাঁকে প্রধানমন্ত্রী শ্রী নরেন্দ্র মোদী এস্টোনিয়ার রাষ্ট্রপতি কের্স্টি কালজুলেইডের সঙ্গে সাক্ষাৎ করেন। উভয় নেতা গত আগস্ট মাসে উপ-রাষ্ট্রপতি শ্রী এম ভেঙ্কাইয়া নাইডুর এস্টোনিয়া সফরের পর দ্বিপাক্ষিক সম্পর্কের নানা দিক নিয়ে বিস্তারিত আলোচনা করেন। ই-গভর্ন্যান্স, সাইবার নিরাপত্তা, উদ্ভাবন সংক্রান্ত ক্ষেত্রে পারস্পরিক সহযোগিতা বৃদ্ধিতে নানা পদক্ষেপ গ্রহণের বিষয়ে তাঁরা আলোচনা করেন। ২০২১ – ২২ সালে রাষ্ট্রসংঘের নিরাপত্তা পরিষদে ভারতের অস্থায়ী সদস্য পদের প্রস্তাবে এস্টোনিয়ার সমর্থনের জন্য প্রধানমন্ত্রী তাঁকে ধন্যবাদ জানান। বৈঠকে পারস্পরিক সহযোগিতা বৃদ্ধির নানা সুযোগ-সুবিধা নিয়ে আলোচনা করা হয়। এর ফলে, দু’দেশেরই সৌহার্দ্যপূর্ণ সম্পর্ক আরও নিবিড় হবে। …
ফিদেল কাস্ত্রোর প্রয়াণে শোক প্রধানমন্ত্রীর

ফিদেলকাস্ত্রোর জীবনাবসানে শোক প্রকাশ করেছেন প্রধানমন্ত্রী শ্রী নরেন্দ্র মোদী। একবার্তায় তিনি বলেছেন : “ফিদেলকাস্ত্রোর প্রয়াণে কিউবার সরকার ও জনসাধারণকে জানাই গভীর সমবেদনা। তাঁর আত্মাচিরশান্তি লাভ করুক। এই শোকেরমুহূর্তে আমরা রয়েছি কিউবার সরকার ও জনগণের সঙ্গেই। ফিদেল কাস্ত্রোছিলেন, বিংশ শতাব্দীর এক বিশেষ প্রবাদপ্রতিম ব্যক্তিত্ব। এক বিশেষ বন্ধুকে হারিয়েভারত আজ শোকাহত”।
মার্কিন যুক্তরাষ্ট্র ভারত কৌশলগত অংশীদারিত্ব ফোরামের বোর্ড সদস্যরা প্রধানমন্ত্রীর সঙ্গে সাক্ষাৎ করলেন

মার্কিন যুক্তরাষ্ট্রের বিশিষ্ট শিল্পপতি ও ব্যবসায়ীদের নিয়ে গঠিত আমেরিকা – ভারত কৌশলগত অংশীদারিত্ব ফোরামের বোর্ড সদস্যরা মঙ্গলবার (৩০শে অক্টোবর) নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। বোর্ড সদস্যরা ইন্ডিয়া লিডারশিপ সম্মেলনে গৃহীত সিদ্ধান্ত সম্পর্কে প্রধানমন্ত্রীকে অবহিত করেন। বিগত চার বছরে সরকার আর্থিক ও নিয়ন্ত্রণমূলক ক্ষেত্রে যেসব সংস্কারসাধন করেছে, শিল্পপতি ও ব্যবসায়ীরা তাঁর প্রশংসা করেন। দ্রুত বিকাশশীল ভারতীয় অর্থনীতিতে পারস্পরিক স্বার্থবাহী যেসব সুযোগ-সুবিধার সৃষ্টি হয়েছে, তার সদ্ব্যবহার করতে ভারতের সঙ্গে সম্পর্ক আরও নিবিড়তর করার ব্যাপারেও তাঁরা আগ্রহ প্রকাশ করেন। প্রধানমন্ত্রী বলেন, আর্থিক সহযোগিতার মাধ্যমে দুই দেশই ব্যাপক লাভবান হয়েছে। তিনি মার্কিন সংস্থাগুলিকে ভারতে নতুন নতুন ক্ষেত্রের পাশাপাশি স্টার্ট আপ, শক্তি, স্বাস্থ্য পরিচর্যা এবং ডিজিটাল প্রযুক্তি ক্ষেত্রের বাণিজ্যিক সুযোগ-সুবিধাগুলি সম্পূর্ণ গ্রহণ করার জন্য উৎসাহিত করেন।
নগরায়ন এখন সমস্যা নয়, বরং সুযোগ ও সম্ভাবনা– বললেন প্রধানমন্ত্রী

নগরায়নকে এক সময় সমস্যা বলে মনে করা হত। কিন্তু সেসব দিন এখন অতীত। নগরায়নকে এখন দেখা হয় এক বিশেষ সুযোগ ও সম্ভাবনা হিসেবে। শনিবার পুণেতে স্মার্ট সিটি মিশন এবং ‘অম্রুত’-এর প্রথম বার্ষিকী উপলক্ষে আয়োজিত এক অনুষ্ঠানে ভাষণদানকালে একথা বলেন প্রধানমন্ত্রী শ্রী নরেন্দ্র মোদী। তিনি বলেন, বর্তমানে এক নতুন প্রবণতা লক্ষ্য করা যাচ্ছে। দেশের শহরগুলি এখন উন্নয়নের পথ ধরে এগিয়ে চলেছে। জন-অংশীদারিত্বের মানসিকতাকে সঙ্গী করে উন্নয়নমূলক কাজকর্মের প্রতিযোগিতায় সৃষ্টি হয়েছে এক ইতিবাচক বাতাবরণ। তবে, শহরাঞ্চলের প্রসার ও উন্নয়ন সম্পর্কে সিদ্ধান্ত গ্রহণ করতে হবে শহরগুলিকেই। কারণ, দিল্লিতে বসে এ ব্যাপারে সিদ্ধান্ত নেওয়া সকল সময় সম্ভব নয়। নগরায়নের কাজে যা একান্ত জরুরি তা হল প্রশাসন ও পরিচালনার ক্ষেত্রে অংশীদারিত্বের মনোভাব। প্রধানমন্ত্রী বলেন, নগরগুলি হল এক একটি বিকাশ কেন্দ্র যা নগরবাসীদের দৈনন্দিন সমস্যা মেটাতে পারে। কঠিন বর্জ্যের ব্যবস্থাপনার জন্য নগর কর্তৃপক্ষগুলির বিশেষভাবে সচেষ্ট হওয়া প্রয়োজন বলে প্রধানমন্ত্রী মনে করেন। এর আগে ভিডিও সম্মেলনের মাধ্যমে অনুষ্ঠানে যোগ দেন অন্ধ্রপ্রদেশ, ওড়িশা এবং রাজস্থানের মুখ্যমন্ত্রীরা। তাঁরা উপস্থিত ছিলেন যথাক্রমে বিশাখাপত্তনম, ভুবনেশ্বর ও জয়পুরে। এদিনের অনুষ্ঠানে পুণের স্মার্ট নেট পোর্টাল এবং স্মার্ট সিটি প্রকল্পগুলিরও উদ্বোধন করেন প্রধানমন্ত্রী। তিনি সূচনা করেন “আপনার শহরকে স্মার্ট করে তুলুন” প্রতিযোগিতারও। /
ডঃ শ্রীরাম লাগুর প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী ডঃ শ্রীরাম লাগুর প্রয়াণে শোক প্রকাশ করেছেন। এক ট্যুইটে তিনি বলেছেন, “ডঃ শ্রীরাম লাগু বহুমুখী দক্ষতা ও মেধাগত উৎকর্ষতার মূর্ত প্রতীক। বছরের পর বছর ধরে তিনি তাঁর অসামান্য কর্মনিপুণতা দিয়ে দর্শককূলকে মোহিত করেছেন। তাঁর অসাধারণ শিল্প কর্ম বহু বছর স্মরণে থাকবে। তাঁর প্রয়াণে আমি শোকাহত। তাঁর অনুগামীদের সমবেদনা জানাই। ওম শান্তি”।
প্রধানমন্ত্রীর অরুণাচলপ্রদেশ সফর আগামীকাল

প্রধানমন্ত্রীশ্রী নরেন্দ্র মোদী আগামীকাল অরুণাচল প্রদেশ সফরে যাবেন। ইটানগরে আয়োজিত একঅনুষ্ঠানে তিনি উদ্বোধন করবেন দোরজি খান্ডু রাজ্য সম্মেলন কেন্দ্রের। একটিপ্রেক্ষাগৃহ, সম্মেলন কক্ষ এবং প্রদর্শনী কক্ষের ব্যবস্থা থাকবে এই কেন্দ্রটিতে। ইটানগরেরএকটি বিশেষ আকর্ষণ হয়ে উঠবে এই সম্মেলন কেন্দ্রটি। রাজ্যেরপ্রশাসনিক সচিবালয় ভবনটিও এদিন জাতির উদ্দেশে উৎসর্গ করবেন প্রধানমন্ত্রী।সেইসঙ্গে, তোমো রিবা স্বাস্থ্য ও চিকিৎসা-বিজ্ঞান প্রতিষ্ঠানের শিলান্যাসও করবেনতিনি। অরুণাচলপ্রদেশ থেকে প্রধানমন্ত্রী এক অসরকারি সফরে রওনা হবেন ত্রিপুরার উদ্দেশ্যে। /
তামিলনাড়ুরমুখ্যমন্ত্রী সেলভি জে জয়ললিতার জীবনাবসানে কেন্দ্রীয় মন্ত্রিসভার শোক জ্ঞাপন

তামিলনাড়ুর মুখ্যমন্ত্রী সেলভি জে জয়ললিতার প্রয়াণে প্রধানমন্ত্রীশ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে শোক জ্ঞাপন করা হয়েছে। মন্ত্রিসভা তার স্মৃতির প্রতি সম্মান জানাতে দু মিনিট নিরবতা পালনকরে এবং একটি শোক প্রস্তাব গ্রহন করে। শোক প্রস্তাবে তামিলনাড়ুর জনগণের প্রতিও কেন্দ্রীয় সরকার ও সারাদেশের পক্ষ থেকে আন্তরিক শোক ও সমবেদনা জ্ঞাপন করা হয়েছে। তাঁর প্রয়াণে দেশ এক প্রবীণ ও বিশিষ্ট নেত্রীকে হারালো যাকে সারাদেশের কাছে যিনি ‘ আম্মা ’ নামে পরিচিত।
জাতীয় বিপর্যয় মোকাবিলা বাহিনীতে আরও চারটি ব্যাটেলিয়ন চালুর বিষয়ে মন্ত্রিসভার সম্মতি

জাতীয় বিপর্যয় মোকাবিলা বাহিনীতে আরও চারটি ব্যাটেলিয়ন চালু করার বিষয়ে কেন্দ্রীয় মন্ত্রিসভা সায় দিয়েছে। বৃহস্পতিবার (৯ আগস্ট) প্রধানমন্ত্রী শ্রী নরেন্দ্র মোদীর পৌরহিত্যে দেশের বিপর্যয় মোকাবিলার ব্যবস্থা মজবুত করতে ৬৩৭ কোটি টাকা ব্যয়ের এই বিশেষ সিদ্ধান্ত গ্রহণ করা হয়। অতিরিক্ত চারটি ব্যাটেলিয়ন থাকলে দেশের বৃহৎ ভৌগোলিক পরিসরের কোথাও কোনও বিপর্যয় ঘটলে, কম সময়ের মধ্যে মোকাবিলার পদক্ষেপ গ্রহণ করা যাবে। আপাতত এই বিশেষ বাহিনীর দুটি ব্যাটেলিয়নকে ভারত-তিব্বত সীমান্ত বাহিনী, একটি সীমান্ত রক্ষী বাহিনী ও আরও একটিকে অসম রাইফেলস্‌-এর মধ্যে চালু করা হবে। পরবর্তীকালে চারটি ব্যাটেলিয়নকেই পুরোপুরিভাবে জাতীয় বিপর্যয় জাতীয় বিপর্যয় মোকাবিলা বাহিনীর আওতায় আনা হবে। ক্ষমতা অনুযায়ী চারটি ব্যাটেলিয়নকে জম্মু ও কাশ্মীর, হিমাচল প্রদেশ, উত্তরাখন্ড ও দিল্লি জাতীর রাজধানী অঞ্চলে মোতায়েন করা হবে। প্রসঙ্গত, ২০০৬ সালে জাতীয় বিপর্যয় মোকাবিলা বাহিনীকে প্রাকৃতিক বা মনুষ্যসৃষ্ট দুর্ঘটনার সময় কিংবা যে কোনও আপৎকালীন পরিস্থিতি মোকাবিলার জন্য একটি বিশেষ বাহিনী হিসাবে চালু করা হয়। বর্তমান জাতীয় বিপর্যয় মোকাবিলা বাহিনীর ১২টি ব্যাটেলিয়নকে দেশের বিভিন্ন স্থানে আপৎকালীন পরিস্থিতি সামলাতে কৌশলগতভাবে মোতায়েন করা হয়েছে।
রোক্লাও-এ বিশ্ব তীরন্দাজি যুব চ্যাম্পিয়ানশিপে পদক জয়ে ভারতীয় দলের সদস্যদের প্রধানমন্ত্রীর অভিনন্দন

নতুনদিল্লি, ১৫ই আগস্ট, ২০২১ প্রধানমন্ত্রী শ্রী নরেন্দ্র মোদী রোক্লাওতে বিশ্ব তীরন্দাজি যুব চ্যাম্পিয়ানশীপে ৮টি সোনা সহ ১৫টি পদক জয়ে ভারতীয় দলের সদস্যদের অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “ রোক্লাওতে বিশ্ব তীরন্দাজি যুব চ্যাম্পিয়ানশীপে ৮টি সোনা সহ ১৫টি পদক জয় করায় ভারতীয় দলের সদস্যদের জন্য আমরা গর্বিত। আমাদের দলের সদস্যদের অভিনন্দন এবং ভবিষ্যতের প্রচেষ্টার জন্য শুভকামনা জানাই। এই সাফল্য আরো বেশি যুবসম্প্রদায়কে তীরন্দাজির বিষয়ে উৎসাহিত করুক এবং তাঁরা শ্রেষ্ঠত্বের শিখরে পৌঁছে যান।“
শ্রী অটল বিহারী বাজপেয়ীর প্রয়াণ তিথিতে প্রধানমন্ত্রী শ্রদ্ধা জানালেন

নয়াদিল্লি, ১৬ আগস্ট, ২০২২ শ্রী অটল বিহারী বাজপেয়ীর প্রয়াণ তিথিতে প্রধানমন্ত্রী শ্রী নরেন্দ্র মোদী তাঁর প্রতি শ্রদ্ধা জানিয়েছেন। এক ট্যুইটে প্রধানমন্ত্রী বলেছেন ; “আজ সম্মানীয় অটল জি’র প্রয়াণ তিথিতে সদৈভ অটল-এ গিয়ে তাঁর প্রতি শ্রদ্ধা জানিয়েছি। ভারত সেবায় অটল জি’র প্রচেষ্টায় আমরা অনুপ্রাণিত। একবিংশ শতাব্দীর চ্যালেঞ্জের মোকাবিলায় আমাদের জাতিকে গড়ে তোলার কাজে এবং ভারতের রূপান্তরে তিনি অগ্রণী ভূমিকা নিয়েছিলেন।”
কমনওয়েলথ ক্রীড়া প্রতিযোগিতায় মহিলাদের বক্সিং-এ ৪৮ কেজি বিভাগে স্বর্ণ পদক জয়ী নীতু ঘাঙ্ঘাস-কে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় মহিলাদের বক্সিং-এ ৪৮ কেজি বিভাগে স্বর্ণ পদক জয়ী নীতু ঘাঙ্ঘাস-কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “কমনওয়েলথ ক্রীড়া প্রতিযোগিতায় বক্সিং-এ কঠোর পরিশ্রম করে প্রাপ্য স্বর্ণ পদক জয়ের জন্য নীতু ঘাঙ্ঘাস-কে অভিনন্দন জানাই। তিনি অধ্যবসায় ও নিষ্ঠার সঙ্গে ক্রীড়াচর্চা করেছেন। তাঁর সাফল্যে বক্সিং আরও জনপ্রিয় হবে। ভবিষ্যতে তাঁর আরও সাফল্য কামনা করি। #Cheer4India” /
পণ্ডিতদীনদয়াল উপাধ্যায়ের জন্মবার্ষিকীতে শ্রদ্ধা নিবেদন প্রধানমন্ত্রীর

পণ্ডিত দীনদয়াল উপাধ্যায়ের জন্মবার্ষিকীতে তাঁর স্মৃতিরউদ্দেশে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন : “ পণ্ডিত দীনদয়াল উপাধ্যায়জি’র জন্মজয়ন্তীতে তাঁকে শত শতপ্রণাম। আমাদের অনুপ্রেরণার উৎস পণ্ডিত দীনদয়াল উপাধ্যায়ের জন্মবার্ষিকীতে তাঁরউদ্দেশে শ্রদ্ধা জানাই”।
প্রধানমন্ত্রী এবং রাশিয়ার রাষ্ট্রপতির মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ রাশিয়ার রাষ্ট্রপতি মিঃ ভ্লাদিমির পুতিনের সঙ্গে টেলিফোনে কথা বলেছেন। প্রধানমন্ত্রী দ্বিতীয় বিশ্বযুদ্ধ বিজয়ের ৭৫তম বার্ষিকী সফলভাবে উদযাপনের জন্য এবং রাশিয়ার সাংবিধানিক সংশোধনীর ওপর ভোট প্রক্রিয়া সফলভাবে সমাপ্তির জন্য রাষ্ট্রপতি পুতিনকে আন্তরিকভাবে অভিনন্দন জানিয়েছেন। প্রধানমন্ত্রী ভারত ও রাশিয়ার জনগণের মধ্যে চিরস্থায়ী বন্ধুত্বের প্রতীক হিসেবে সম্প্রতি ২৪শে জুন মস্কোয় অনুষ্ঠিত সামরিক কুচকাওয়াজে ভারতীয় দলের অংশগ্রহণের কথা স্মরণ করিয়ে দেন। উভয় নেতাই কোভিড-১৯ বিশ্বব্যাপি মহামারীর খারাপ পরিণতির সমাধানে দুই দেশ যে কার্যকর পদক্ষেপ নিয়েছে তা তুলে ধরেন এবং কোভিড পরবর্তী বিশ্বে সমস্যাগুলি যৌথভাবে মোকাবিলার জন্য ভারত-রাশিয়ার ঘনিষ্ঠ সম্পর্কের গুরুত্বের বিষয়ে একমত হন। তাঁরা দ্বিপাক্ষিক যোগাযোগ বৃদ্ধি করে পারস্পরিক পরামর্শ প্রদানে গতি বজায় রাখতে সম্মত হয়েছেন। এর ফলস্বরূপ এই বছরের শেষের দিকে ভারতে বার্ষিক দ্বিপাক্ষিক সম্মেলন অনুষ্ঠিত হবে। এই দ্বিপাক্ষিক সম্মেলনে রাষ্ট্রপতি পুতিনকে স্বাগত জানাতে আগ্রহ প্রকাশ করেন প্রধানমন্ত্রী। রাষ্ট্রপতি পুতিন ফোনালাপের জন্য প্রধানমন্ত্রীকে ধন্যবাদ জানান এবং উভয় দেশের মধ্যে সমস্ত ক্ষেত্রে বিশেষত সুনির্দিষ্ট কৌশলগত অংশীদারিত্বকে আরও জোরদার করার প্রতিশ্রুতি পুনর্ব্যক্ত করেন।
কেন্দ্রীয় মন্ত্রিসভা ভারত ও কিরঘিজস্তানের মধ্যে স্বাস্থ্যক্ষেত্রে সহযোগিতা সংক্রান্ত সমঝোতা অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে স্বাস্থ্য ও পরিবারকল্যাণ ক্ষেত্রে কিরঘিজস্তানের সঙ্গে সহযোগিতা সংক্রান্ত একটি সমঝোতাপত্রের বিষয়টি অনুমোদিত হয়েছে। এই সমঝোতায় দুই দেশ স্বাস্থ্য পরিষেবা ক্ষেত্রকে শক্তিশালী করা,সংক্রামক ও অসংক্রামক রোগের চিকিৎসা,জীবাণুর প্রতিরোধ ক্ষমতা বন্ধ করা,হাসপাতাল পরিচালন ব্যবস্থা,শিশু ও মায়ের স্বাস্থ্য,চিকিৎসা গবেষণা,অঙ্গ প্রতিস্থাপন সহ স্বাস্থ্যের বিভিন্ন ক্ষেত্রে অভিজ্ঞতা বিনিময় এবং সহযোগিতা বৃদ্ধির কথা বলা হয়েছে। স্বাস্থ্যকর্মীদের প্রশিক্ষণ,বিশেষজ্ঞ চিকিৎসক বিনিময়,দু’দেশের মধ্যে স্বাস্থ্য পর্যটনের ব্যবস্থা করার কথাও এই সমঝোতায় বলা হয়েছে। সমঝোতাটি রূপায়ণের জন্য উভয় দেশ যৌথভাবে একটি কর্মীগোষ্ঠী গঠন করবে বলেও স্থির হয়েছে। /…